
 DR 30.11.2011 

 
40 

Jangan tunggu sehingga selesai projek perumahan PR1MA ini dilaksanakan di 
bandar-bandar besar sahaja, seperti yang dicadangkan oleh Yang Berhormat Pasir 
Mas dibuat secara serentak di bandar besar dan juga di bandar kecil secara serentak 
dan juga di kawasan-kawasan luar bandar. Ini kerana keperluan perumahan ini amat 
tinggi Tuan Yang di-Pertua, bukan sahaja di bandar besar tetapi juga di bandar kecil 
seperti di kawasan saya di Kota Tinggi. Selain daripada itu Tuan Yang di-Pertua, saya 
juga hendak bertanya bagaimana agaknya PR1MA akan dapat melibatkan kontraktor-
kontraktor kecil tempatan supaya mereka ini dapat mengambil bahagian dalam projek 
besar, Projek Perumahan Rakyat 1Malaysia ini.  Kita harap Projek Pembinaan Rumah 
Rakyat 1Malaysia ini bukan sahaja akan diuruskan PR1MA semata-mata, tetapi dengan 
melibatkan kontraktor-kontraktor tempatan yang ada supaya mereka akan dapat terus 
dibangunkan. 

 Selain daripada itu Tuan Yang di-Pertua, saya ingin bertanya tentang fasal 
31(1) dan (2) yang menumpukan kepada pembangunan PR1MA iaitu penggunaan 
tanah dan bangunan selain daripada membantu pihak berkuasa perancangan tempatan 
untuk menyelaras pembangunan PR1MA ini. Apakah pembangunan PR1MA ini hanya 
sekadar pembangunan brick and mortar sahaja, dengan izin. Apakah PR1MA ada, dan 
akan menumpukan kepada kemudahan-kemudahan asas yang lain seperti untuk 
mengurangkan kos keperluan asas dan bebanan kepada masyarakat yang akan 
akhirnya menghuni di projek-projek perumahan PR1MA ini. Seperti contohnya, 
pengangkutan, kos penjagaan kanak-kanak, riadah, rekreasi dan sebagainya.  

Selain daripada itu Tuan Yang di-Pertua, apakah pengurusan PR1MA ada 
melihat secara holistik dalam hal ini dan saya juga ingin bertanya di bawah fasal 30(1) 
hingga (7) iaitu Majlis Penasihat PR1MA, bagaimana Majlis ini akan melaksanakan 
modus operandinya terutama di negeri-negeri pembangkang ini seperti di Selangor, 
Pulau Pinang, Kedah dan Kelantan. 

 Ini kerana, kita takut Tuan Yang di-Pertua, akan berlaku birokrasi kerenah 
yang sengaja diwujudkan oleh pihak kerajaan negeri yang tidak mahu menyokong 
kepada usaha yang sedang dilaksanakan oleh pihak kerajaan pusat untuk 
menyediakan perumahan kepada rakyat supaya akhirnya 1Keluarga 1Rumah... 

 Timbalan Yang di-Pertua [Datuk Ronald Kiandee]: Yang Berhormat Jasin 
bangun, Yang Berhormat. 

 Datuk Halimah binti Mohd. Sadique [Tenggara]: Oh! Yang Berhormat Jasin, 
jemput. 

 Datuk Wira Haji Ahmad Hamzah [Jasin]: Terima kasih Tuan Yang di-Pertua, 
terima kasih Yang Berhormat Tenggara. Saya seronok dengar Yang Berhormat 
Tenggara berhujah tadi, memang saya cukup bersetuju betul, tetapi saya ingin bertanya 
untuk mendapatkan pandangan daripada Yang Berhormat Tenggara. Apa sebenarnya 
kedudukan Ahli-ahli Parlimen ini? Kita adalah pembuat dasar, gaji kita kecil, tidak 
setara tetapi pinjaman perumahan kita hanya RM400 ribu sahaja. Kalau kita lihat 
PR1MA ini, ia mensyaratkan RM150 ribu ke RM300 ribu, Skim Rumah Pertamaku 
sampai RM400 ribu maksimum. Adakah layak sebagai ahli yang menggubal dasar, 
layak hanya untuk Rumah Pertamaku sahaja, RM400 ribu? Ini kerana pinjaman 
perumahan kita hanya RM400 ribu, apa pendapat Yang Berhormat Tenggara? 

 Datuk Halimah binti Mohd. Sadique [Tenggara]: Terima kasih Yang 
Berhormat Jasin, saya harap pihak kerajaan akan mengambil maklum tentang perkara 
ini kerana saya memang bersetuju benar, saya memang hendak sebut di dalam, tetapi 
Yang Berhormat Jasin sudah sebut, saya terima untuk masuk dalam ucapan saya, 
terima kasih. Kita harap kerajaan akan menjawab kepada persoalan yang ditimbulkan 
ini. Selain daripada itu Tuan Yang di-Pertua, saya harap – kita hendak tahu, macam 
mana kerajaan hendak melaksanakan Perumahan Rakyat 1Malaysia ini di negeri-
negeri pembangkang.  Adakah kerajaan sudah bersiap sedia dan adakah perwujudan 
majlis ini akan dapat menyelia pembangunan kediaman berkualiti mampu milik ini 
secara menyeluruh? 

 Bukan sahaja di negeri-negeri yang Barisan Nasional memerintah, tetapi 
termasuk juga perancangan pelaksanaannya di negeri-negeri yang pembangkang 
sedang huni buat sementara waktu ini. Jadi kita hendak tahu, apa perancangan 
kerajaan terhadap perkara tersebut.   

 



40. Jangan tunggu sehingga selesai projek perumahan PR1MA ini dilaksanakan di bandar-bandar besar sahaja, seperti yang dicadangkan oleh Yang Berhormat Pasir Mas dibuat secara serentak di bandar besar dan juga di bandar kecil secara serentak dan juga di kawasan-kawasan luar bandar. Ini kerana keperluan perumahan ini amat tinggi Tuan Yang di-Pertua, bukan sahaja di bandar besar tetapi juga di bandar kecil seperti di kawasan saya di Kota Tinggi. Selain daripada itu Tuan Yang di-Pertua, saya juga hendak bertanya bagaimana agaknya PR1MA akan dapat melibatkan kontraktor- kontraktor kecil tempatan supaya mereka ini dapat mengambil bahagian dalam projek besar, Projek Perumahan Rakyat 1Malaysia ini. Kita harap Projek Pembinaan Rumah Rakyat 1Malaysia ini bukan sahaja akan diuruskan PR1MA semata-mata, tetapi dengan melibatkan kontraktor-kontraktor tempatan yang ada supaya mereka akan dapat terus dibangunkan. Selain daripada itu Tuan Yang di-Pertua, saya ingin bertanya tentang fasal 31(1) dan (2) yang menumpukan kepada pembangunan PR1MA iaitu penggunaan tanah dan bangunan selain daripada membantu pihak berkuasa perancangan tempatan untuk menyelaras pembangunan PR1MA ini. Apakah pembangunan PR1MA ini hanya sekadar pembangunan brick and mortar sahaja, dengan izin. Apakah PR1MA ada, dan akan menumpukan kepada kemudahan-kemudahan asas yang lain seperti untuk mengurangkan kos keperluan asas dan bebanan kepada masyarakat yang akan akhirnya menghuni di projek-projek perumahan PR1MA ini. Seperti contohnya, pengangkutan, kos penjagaan kanak-kanak, riadah, rekreasi dan sebagainya. Selain daripada itu Tuan Yang di-Pertua, apakah pengurusan PR1MA ada melihat secara holistik dalam hal ini dan saya juga ingin bertanya di bawah fasal 30(1) hingga (7) iaitu Majlis Penasihat PR1MA, bagaimana Majlis ini akan melaksanakan modus operandinya terutama di negeri-negeri pembangkang ini seperti di Selangor, Pulau Pinang, Kedah dan Kelantan. Ini kerana, kita takut Tuan Yang di-Pertua, akan berlaku birokrasi kerenah yang sengaja diwujudkan oleh pihak kerajaan negeri yang tidak mahu menyokong kepada usaha yang sedang dilaksanakan oleh pihak kerajaan pusat untuk menyediakan perumahan kepada rakyat supaya akhirnya 1Keluarga 1Rumah... Timbalan Yang di-Pertua [Datuk Ronald Kiandee]: Yang Berhormat Jasin bangun, Yang Berhormat. Datuk Halimah binti Mohd. Sadique [Tenggara]: Oh! Yang Berhormat Jasin, jemput. Datuk Wira Haji Ahmad Hamzah [Jasin]: Terima kasih Tuan Yang di-Pertua, terima kasih Yang Berhormat Tenggara. Saya seronok dengar Yang Berhormat Tenggara berhujah tadi, memang saya cukup bersetuju betul, tetapi saya ingin bertanya untuk mendapatkan pandangan daripada Yang Berhormat Tenggara. Apa sebenarnya kedudukan Ahli-ahli Parlimen ini? Kita adalah pembuat dasar, gaji kita kecil, tidak setara tetapi pinjaman perumahan kita hanya RM400 ribu sahaja. Kalau kita lihat PR1MA ini, ia mensyaratkan RM150 ribu ke RM300 ribu, Skim Rumah Pertamaku sampai RM400 ribu maksimum. Adakah layak sebagai ahli yang menggubal dasar, layak hanya untuk Rumah Pertamaku sahaja, RM400 ribu? Ini kerana pinjaman perumahan kita hanya RM400 ribu, apa pendapat Yang Berhormat Tenggara?. Datuk Halimah binti Mohd. Sadique [Tenggara]: Terima kasih Yang Berhormat Jasin, saya harap pihak kerajaan akan mengambil maklum tentang perkara ini kerana saya memang bersetuju benar, saya memang hendak sebut di dalam, tetapi Yang Berhormat Jasin sudah sebut, saya terima untuk masuk dalam ucapan saya, terima kasih. Kita harap kerajaan akan menjawab kepada persoalan yang ditimbulkan ini. Selain daripada itu Tuan Yang di-Pertua, saya harap- kita hendak tahu, macam mana kerajaan hendak melaksanakan Perumahan Rakyat 1Malaysia ini di negeri- negeri pembangkang. Adakah kerajaan sudah bersiap sedia dan adakah perwujudan majlis ini akan dapat menyelia pembangunan kediaman berkualiti mampu milik ini secara menyeluruh?. Bukan sahaja di negeri-negeri yang Barisan Nasional memerintah, tetapi termasuk juga perancangan pelaksanaannya di negeri-negeri yang pembangkang sedang huni buat sementara waktu ini. Jadi kita hendak tahu, apa perancangan kerajaan terhadap perkara tersebut.